钦定古今图书集成/明伦汇编/氏族典/第321卷 > 《廖用贤尚友录》 > 曾亨应
## 钦定古今图书集成/明伦汇编/氏族典/第321卷 > 《廖用贤尚友录》 > 曾亨应

按《明外史曾亨应传》：“亨应，字子嘉，临川人。父栋，广东
布政使。亨应举崇祯七年进士，历官吏部文选主事。
御史张懋爵劾其纳贿行私，遂谪贬去。及南京覆，江
西列城皆不守，亨应命弟和应急奉父入闽，而己与
艾南英、揭重熙谋拒守。会大兵至，亨应被执，并执其
长子筠，谕之降，不答，被戮。和应雅尚名节，闻兄死，乃”
拜辞其父，投井死。时有高飞声者，字克正，长乐人。崇
祯六年举于乡，授玉山知县，迁同知，乞养去。唐王时，
令摄抚州事。大兵至，死焉。